РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  42

от заседание на Комисия ”Професионална квалификация, информационни технологии и статистика” на ВСС,
проведено на 10.11.2015 г.

Днес, 10.11.2015 г. /вторник/ от 09.15 часа се проведе заседание на комисия “Професионална квалификация, информационни технологии и статистика” на ВСС, в състав:

          ПРЕДСЕДАТЕЛ:  	Румен Георгиев 
ЗАМ. ПРЕДСЕДАТЕЛ:   Мария Кузманова
	           ЧЛЕНОВЕ:	Елка Атанасова - отсъства
	Юлия Ковачева 
	Галина Карагьозова 
	Даниела Костова 
	Михаил Кожарев 

На заседанието присъстваха експертните сътрудници към комисията: Валери Михайлов - директор дирекция „ИТСС”; Светослав Неделчев – началник отдел „ИОВСС", Румен Митев – началник отдел „Статистически анализ и обработка на данни“ дирекция „ИТСС“ - АВСС, Румяна Тодорова - ст. експерт- статистически анализ дирекция „ИТСС” – АВСС, Мая Атанасова– гл. експерт юрисконсулт в отдел „ЮСДКВСС“ към дирекция „Правна“, Юлиана Стойнева – мл. експерт юрисконсулт в отдел „ЮСДКВСС“ към дирекция „Правна“, Елеонора Савова – началник отдел „СКС“.

Съвместно заседание с „Комисия по правни въпроси“ на ВСС по т.1 от дневния ред.

1.ОТНОСНО: Проект на „Правила за достъп до електронни съдебни дела в Единния портал за електронно правосъдие на  Висшия съдебен съвет на Република България“.

Правилата са разработени в рамките на проект „Електронно правосъдие – проучване и изграждане на единна комуникационна и информационна инфраструктура и единен електронен портал на съдебната власт“, договор за безвъзмездна помощ № 13-33-2/27.12.2013 г., осъществяван с финансовата подкрепа на Оперативна програма „Административен капацитет“, съфинансиран от Европейския съюз, чрез Европейския социален фонд .

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” И „КОМИСИЯ ПО ПРАВНИ ВЪПРОСИ“ НА ВСС 
Р Е Ш И Х А :

1.1 ПРИЕМА Правила за достъп до електронни съдебни дела в Единния портал за електронно правосъдие на  Висшия съдебен съвет на Република България със следните допълнения:
1.1.1 „Чл.2 Право на достъп до Електронните съдебни дела имат страните по делото, техните представители, определени по силата на закона или чрез упълномощаване и държавни органи в рамките на тяхната компетентност“.
1.1.2 „Чл. 5 (1) Подаденото заявление се обработва в рамките на 1 работен ден от служител на съда, който уведомява  съдията докладчик по съответното дело за постъпване на заявлението и последният преценява  дали заявителят има право на достъп до Електронните съдебни дела“.
1.2. Проектът на правила да се внесе като допълнителна точка от дневния ред на  заседанието на ВСС на 12.11.2015 г.

Комисия “Професионална квалификация, информационни технологии и статистика” и „Комисия по правни въпроси“ на ВСС предлагат на Висшия съдебен съвет да приеме следното решение:

ПРОЕКТ:
ВИСШИЯТ СЪДЕБЕН СЪВЕТ
Р Е Ш И :

1.1. ПРИЕМА Правила за достъп до електронни съдебни дела в Единния портал за електронно правосъдие на  Висшия съдебен съвет на Република България.
1.2. Да започне пилотно прилагане на Правилата за достъп до електронни съдебни дела във Върховен касационен съд, Апелативен съд гр. София, Окръжен съд гр. Благоевград, Районен съд гр. Благоевград, Окръжен съд гр. Смолян и Районен съд гр. Смолян, от 16.11.2015 г.
1.3. Правилата за достъп до електронни съдебни дела в Единния портал за електронно правосъдие на  Висшия съдебен съвет на Република България да се публикуват в интернет сайта на ВСС, раздел „Вътрешни актове“.

2.ОТНОСНО: Писмо от председателя на Окръжен съд гр. Варна относно въпроси, свързани с Централизираната система за разпределение на делата /ЦСРД/.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

 2.1. ВЪЗЛАГА на разработчика на Централизираната система за управление на делата /ЦСРД/ да отговори писмено на въпросите, повдигнати от председателя на Окръжен съд гр. Варна.

3.ОТНОСНО: Обмен на данни между информационните системи на съдилищата и ядрото на ЕИСПП.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

3.1. УВЕДОМЯВА административните ръководители на съдилищата да спазват изискванията на чл.378, ал.5 и чл.379, ал.3 от ЗСВ.
3.2. УКАЗВА  на административните ръководители на съдилищата в срок до 15.12.2015 г. да подадат коректно исканата информация. 

4.ОТНОСНО: Писмо от Министерство на правосъдието относно осигуряване на прозрачност на производството по несъстоятелност и пълнота и достоверност на базите от данни на Информационната система за производството по несъстоятелност (ИСПН).

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС
Р Е Ш И :

4.1. ОТЛАГА разглеждането на т.4 от дневния ред за следващо заседание на комисията.
4.2. ВЪЗЛАГА на експертите от дирекция „ИТСС“ – АВСС да организират среща с представители на Министерство на правосъдието, дирекция „Информационни технологии“ за обсъждане на необходимите действия по доработване на използваните в момента системи за управление на съдебните дела.

5.ОТНОСНО: Писмо от председателя на Окръжен съд гр. Благоевград в изпълнение на решение на К“ПКИТС“ по протокол №39/20.10.2015 г. 

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС
Р Е Ш И :

5.1. Приема за сведение писмо от председателя на Окръжен съд гр. Благоевград. 

6.ОТНОСНО: Писмо от главния инспектор на Инспектората към ВСС в изпълнение на решение на К“ПКИТС“ по протокол №39/20.10.2015 г.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС
Р Е Ш И :

6.1. Приема за сведение писмото от главния инспектор на Инспектората към ВСС.

7.ОТНОСНО: Решение на КАОСНОСВ на ВСС относно представяне на информационна система „Интерактивна карта на съдебните райони в Република България“, разработена в рамките на проект „Подкрепа за Висшия съдебен съвет, свързана с изграждането на капацитет и подобряване на ефективността на съдебната система“, финансиран в рамките на НФМ 2009-2014.
   Приложение: Извлечение от протокол №37/03.11.2015 г. от заседанието на КАОСНОСВ.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

7.1. ОТЛАГА разглеждането на т.7 от дневния ред за следващо заседание на комисията.
7.2. ВЪЗЛАГА на експертите от дирекция „ИТСС“ - АВСС да организират среща между разработчиците на проекта, екипите и представители на КАОСНОСВ за обсъждане на оптимално решение по поддържане и администриране на данните в информационна система „Интерактивна карта на съдебните райони в Република България“.

8.ОТНОСНО: Въпросник за информационното табло на Европейския съюз в областта на правосъдието за 2016 г. в частта „Комуникационни политики на съдилищата“, изпратен от комисия „Международна дейност.
    Приложение: Извлечение от протокол №42/04.11.2015 г. от заседанието на КМД.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС
Р Е Ш И :

8.1. ВЪЗЛАГА на Мария Кузманова, член на ВСС и експертите към комисията да попълнят и предадат на дирекция „Международна дейност“ в АВСС данните в таблица 11 от Въпросник за информационното табло на Европейския съюз в областта на правосъдието за 2016 г. в частта „Комуникационни политики на съдилищата“.

9.ОТНОСНО: Решение на комисия „Международна дейност“ на ВСС относно писмо от Министерство на правосъдието с приложен въпросник във връзка с предприетите на национално ниво действия за прилагане на Препоръка СМ/Rес(2010)12 относно съдиите: независимост, ефективност и отговорности.
   Приложение: Извлечение от протокол №42/04.11.2015 г. от заседанието на КМД.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

9.1. ВЪЗЛАГА на Мария Кузманова, член на ВСС и експертите към комисията да попълнят и предадат на дирекция „Международна дейност“ на АВСС Глава VI  - Статут на съдиите“, раздел „Обучение“ от въпросника.

10.ОТНОСНО: Решение на комисия „Международна дейност“ на ВСС относно направено запитване до секретариата на Европейската мрежа на съдебните съвети за отговор от членовете и наблюдателите на ЕМСС за механизма на формиране на възнагражденията на (съдиите) магистратите.
    Приложение: Извлечение от протокол №42/04.11.2015 г. от заседанието на КМД.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

10.1. Приема за сведение решение на комисия „Международна дейност“ на ВСС относно направено запитване до секретариата на Европейската мрежа на съдебните съвети за отговор от членовете и наблюдателите на ЕМСС за механизма на формиране на възнагражденията на (съдиите) магистратите.

11.ОТНОСНО: Решение на комисия „Международна дейност“ по решение на ВСС по протокол №54/29.10.2015 г. относно организиране на конференция с международно участие на теми: „Реформа на съдебната карта“, „Разпределение на делата“ и „Съдебна статистика – обмяна на опит и добри практики“.
     Приложение: Извлечение от протокол №43/05.11.2015 г. от заседанието на КМД.
След като разгледа и обсъди въпросите, свързани с „Разпределение на делата“ и „Съдебна статистика – обмяна на опит и добри практики“

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

11.1. Няма предложения по темите, свързани с „Разпределение на делата“ и „Съдебна статистика – обмяна на опит и добри практики“.
11.2. Изпраща решението на комисия „Международна дейност“ на ВСС.

12.ОТНОСНО: Писмо от Изпълнителна агенция „Електронни съобщителни мрежи и информационни системи“ относно осигуряване на свързаност за Окръжен съд гр. Перник, Окръжен съд гр. Кюстендил и Районен съд гр. Кюстендил.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

12.1. Приема за сведение писмо от Изпълнителна агенция „Електронни съобщителни мрежи и информационни системи“ относно осигуряване на свързаност за Окръжен съд гр. Перник, Окръжен съд гр. Кюстендил и Районен съд гр. Кюстендил.
12.2. Да се уведомят Окръжен съд гр. Перник, Окръжен съд гр. Кюстендил и Районен съд гр. Кюстендил  за съдържанието на писмото.

13.ОТНОСНО: Писма от Апелативен съд гр. Бургас и Районен съд гр. Горна Оряховица относно поддържането на актуални потребители и автоматизирани работни места в Единната информационна система за противодействие на престъпността през 2016 г.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

13.1. Приема за сведение писма от Апелативен съд гр. Бургас и Районен съд гр. Горна Оряховица относно поддържането на актуални потребители и автоматизирани работни места в Единната информационна система за противодействие на престъпността през 2016 г.

14.ОТНОСНО: Писмо от председателя на Районен съд гр. Елхово относно закупуване на допълнителни КЕП за съдебните служители.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

14.1. ПРЕПОРЪЧВА на председателя на Районен съд гр. Елхово да се съобрази с Правилника за администрацията в съдилищата относно лицата, които разпределят делата. 

15.ОТНОСНО: Писмо от председателя на Окръжен съд гр. Пловдив относно възлагане на допълнителни функции на съдебен служител.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

15.1. Приема за сведение писмо от председателя на Окръжен съд гр. Пловдив относно възлагане на допълнителни функции на съдебен служител.

16.ОТНОСНО: Искане от председателя на Апелативен съд гр. Варна за осигуряване на средства за закупуване на компютърна и периферна техника.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

16.1. Целесъобразно е осигуряването на средства на Апелативен съд гр. Варна за закупуване на 3 броя компютърни конфигурации на обща стойност до 2 850 лв. с ДДС, 3 броя UPS устройства на обща стойност до 450 лв. с ДДС, 3 броя принтери на обща стойност до 750 лв. с ДДС и 1 брой мултифункционално устройство среден клас на стойност 760 лв. с ДДС.
16.2. Изпраща решението по т.16.1 на комисия „Бюджет и финанси“ на ВСС, по компетентност.

17.ОТНОСНО: Искане от председателя на Окръжен съд гр. Пловдив за осигуряване на средства за закупуване на сканираща техника.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

17.1. ОТЛАГА разглеждането на искането от председателя на Окръжен съд гр. Пловдив за осигуряване на средства за закупуване на компютърна техника в изпълнение на решение на комисията по протокол №38/13.10.2015 г., т.9.

18.ОТНОСНО: Искане от председателя на Административен съд гр. Ловеч за осигуряване на средства за подмяна на дефектирала техника.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

18.1. ОТЛАГА разглеждането на искането от председателя на Административен съд гр. Ловеч за осигуряване на средства за подмяна на дефектирала техника до получаване на допълнителна информация.

19.ОТНОСНО: Искане от председателя на Административен съд гр. Пазарджик за осигуряване на средства за закупуване на сървърен UPS за вграждане.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

19.1. Целесъобразно е осигуряването на средства на Административен съд гр. Пазарджик за закупуване на сървърен UPS за вграждане на стойност 1 000 лв. с ДДС.
19.2. Изпраща решението по т.19.1 на комисия „Бюджет и финанси“ на ВСС, по компетентност.

20.ОТНОСНО: Искане от председателя на Районен съд гр. Несебър за осигуряване на средства за закупуване и монтаж на 3 LED телевизора за изграждане на информационни табла за 2 съдебни зали и общо табло за съда.
                 Приложение: Извлечение от протокол №49/04.11.2015 г. от заседанието на КБФ.   

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

20.1. ОТЛАГА разглеждането на искането от председателя на Районен съд гр. Несебър за осигуряване на средства за закупуване на компютърна техника в изпълнение на решение на комисията по протокол №38/13.10.2015 г., т.9.

21.ОТНОСНО: Искане от председателя на Районен съд гр. Попово относно внедряване на модул „Съдебен призовкар“ във функциониращата система САС „Съдебно деловодство“.
   
КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

21.1. Не възразява да се закупи модул „Съдебен призовкар“ към САС „Съдебно деловодство“ за Районен съд гр. Попово, като разходите да са за сметка на съда, по бюджетната сметка за 2015 г.
21.2. Изпраща решението по т.21.1 на комисия „Бюджет и финанси“ на ВСС, по компетентност.

 22.ОТНОСНО: Писмо от председателя на Специализиран наказателен съд относно договори за поддържане на информационна система за автоматизиране на движението на делата САС „Съдебно деловодство“, администриране и обслужване на домейн контролера и уеб приложението за осигуряване на интернет достъп до информацията за движението на делата.
   
КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

22.1. Приема за сведение писмо от председателя на Специализиран наказателен съд относно договори за поддържане на информационна система за автоматизиране на движението на делата САС „Съдебно деловодство“, администриране и обслужване на домейн контролера и уеб приложението за осигуряване на интернет достъп до информацията за движението на делата.

23.ОТНОСНО: Покана от изпълнителния директор на „АПИС Европа“ относно презентация на продукт EuroCases, предоставящ достъп до съдебна практика на водещи европейски юрисдикции по прилагане на правото на Европейския съюз. 
   
КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

23.1. ПРИЕМА поканата от изпълнителния директор на „АПИС Европа“ относно презентация на продукт EuroCases, предоставящ достъп до съдебна практика на водещи европейски юрисдикции по прилагане на правото на Европейския съюз.
23.2. ВЪЗЛАГА на експертите от дирекция „ИТСС“ да организират среща с екип на „АПИС Европа“ за презентация на продукт EuroCases.
23.3. ИЗПРАЩА решението на комисия „Международна дейност“ на ВСС с предложение за участие в срещата.

 24.ОТНОСНО: Решение на Групата на председателите на постоянните комисии на ВСС относно преглед на изпълнението на мерките от компетентност на ВСС по Плана за действие за изпълнение на препоръките от Доклада на Европейската комисия от януари 2015 г. в рамките на Механизма за сътрудничество и оценка и изготвяне на образец на обобщената информация, която се изпраща на Министерство на правосъдието и Европейската комисия.
   
КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

24.1. ВЪЗЛАГА на експертите от отдел „Статистически анализ и обработка на данни“ да подготвят исканата информация за периода месец януари 2015 г. до сега.  
24.2. Изпраща решението по т.24.1 на комисия „Международна дейност“ на ВСС.

ПРЕДСЕДАТЕЛ
НА КОМИСИЯТА: /П/
		РУМЕН ГЕОРГИЕВ